
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 133 


7 Φεβρουάριου 2003 


ΑΠΟΦΑΣΕΙ Σ 

Αριθ. ΥΠΠΟ/ΓΝΟΣ/1373 

Έγκριση Κανονισμού Λειτουργίας του Ταμείου Διαχείρι¬ 
σης Πιστώσεων για την εκτέλεση Αρχαιολογικών 
Έργων (Τ.Δ.Π.Ε.Α.Ε.). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 8 του άρθρου 4 του Ν. 2021/92 
«Ταμείο Διαχείρισης πιστώσεων για την εκτέλεση αρχαιο¬ 
λογικών έργων και άλλες διατάξεις» (ΦΕΚ Α' 36) 

2. Τις διατάξεις των παραγράφων 12 και 13 του άρθρου 
7 του Ν. 2557/97 «Θεσμοί μέτρα και δράσεις πολιτιστικής 
ανάπτυξης» (ΦΕΚ Α 271). 

3. Τις διατάξεις της παρ. 4 του άρθρου 17, τις παρα¬ 
γράφους Ια, 1 β, 11, 26α, 26β, 26γ, 27α και 27β του άρ¬ 
θρου 19 του Ν. 2947/2001 «Θέματα Ολυμπιακής Φιλοξε¬ 
νίας Έργων Ολυμπιακής Υποδομής και άλλες διατάξεις» 
(ΦΕΚ Α: 228) 

4. Τις διατάξεις της παρ. 7 του άρθρου 80του Ν. 3057/02 
«Τροποποίηση και συμπλήρωση του Ν. 2725/1999 

5. Το 74/6.6.02 πρακτικό του Ταμείου Διαχείρισης Πι¬ 
στώσεων για την Εκτέλεση Αρχαιολογικών Έργων και το 
γεγονός ότι από τις διατάξεις του παρόντος δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Α. Εγκρίνεται ο παρών Κανονισμός Λειτουργίας του Τα¬ 
μείου Διαχείρισης Πιστώσεων (Τ.Δ.Π.Ε.Α.Ε.) για την εκτέ¬ 
λεση Αρχαιολογικών Έργων: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΤΑΜΕΙΟΥ 
ΔΙΑΧΕΙΡΙΣΗΣ ΠΙΣΤΩΣΕΩΝ ΓΙΑ ΤΗΝ ΕΚΤΕΛΕΣΗ 
ΑΡΧΑΙΟΛΟΓΙΚΩΝ ΕΡΓΩΝ 

Γ ενικά 

1. Το Ταμείο διαχειρίζεται τις κάθε είδους πιστώσεις για 
τα αρχαιολογικά έργα που αναφέρονται στο άρθρο 1 του 
Νόμου 2021/1992 (ΦΕΚ Α'36) καθώς και για έργα που 
έχουν υπαχθεί ή θα υπαχθούν σ' αυτό, βάσει του άρθρου 
7 του ιδίου Νόμου. 

2. Οι πόροι του Ταμείου προέρχονται από κρατικές επι¬ 
χορηγήσεις, εισφορές, δωρεές, κληροδοτήματα και από 
κάθε άλλο έσοδο από κρατική ή ιδιωτική πηγή. 


3. Οι υπέρ του Ταμείου πόροι κατατίθενται επ' ονόματί 
του σε γενικό ή και ειδικούς ανά έργο τραπεζικούς λογα¬ 
ριασμούς, οι οποίοι διακινούνται και παρακολουθούνται 
όπως ορίζεται στο οικείο άρθρο. 

Άρθρο 2 

Λειτουργία και Αρμοδιότητες 
του Διοικητικού Συμβουλίου 
α) Το Δ.Σ. του Ταμείου συνεδριάζει ύστερα από πρό¬ 
σκληση του Προέδρου του τακτικά μέχρι 5 φορές το μήνα 
και εκτάκτως οποτεδήποτε κρίνεται αναγκαίο είτε αν ζη¬ 
τηθεί από 3 μέλη του, είτε από τον Υπουργό Πολιτισμού. 

β) Χρέη Γραμματέως του Δ.Σ. εκτελεί υπάλληλος της 
Γραμματείας οριζόμενος από το Δ.Σ. μαζί με τον αναπλη¬ 
ρωτή. 

γ) Το Δ.Σ. επιλαμβάνεται παντός θέματος σχετικού με τη 
διαχείριση των διατεθεισών στο Ταμείο πιστώσεων, σύμ¬ 
φωνα με τα οριζόμενα στο άρθρο 3 του Ν. 2021/92. 

δ) Το Δ.Σ. καταρτίζει τον ετήσιο προϋπολογισμό και 
απολογισμό του Ταμείου, σύμφωνα με τους Προϋπολογι¬ 
σμούς και απολογισμούς που υποβάλλονται από τις Επι¬ 
στημονικές Επιτροπές (ΕΈ.) των έργων και του Προϋπο¬ 
λογισμού και Απολογισμού των Λειτουργικών Εξόδων και 
κάθε άλλου ειδικού Προγράμματος, που συντάσσονται 
από το Λογιστήριο του Τ.Δ.Π.Ε.Α.Ε. 

ε) Το Δ.Σ. εγκρίνειτις λειτουργικές δαπάνες του Ταμείου, 
καθώς και την πρόσληψη και απόλυση του απαραίτητου 
προσωπικού, σύμφωνα μετο άρθρο 4του Ν. 2021/92 όπως 
τροποποιήθηκε και ισχύει εκάστοτε. Ομοίως το Δ.Σ. συμ¬ 
φωνεί για την απόσπαση ή μη υπαλλήλων, κατά την παρ. 5 
του άρθρου 4 όπως ισχύει εκάστοτε και εισηγείται τη δια¬ 
κοπή της αποσπάσεως στον Υπουργό Πολιτισμού. Επίσης 
δύναται να αποφασίζει για την καταβολή αποζημιώσεως 
για πρόσθετη εργασία των υπηρετούντων υπαλλήλων, 
ανεξαρτήτως ιδιότητας και σχέσεως εργασίας μετά από 
απόφαση των ΕΈ, με εξαίρεση τους υπηρετούντες υπαλ¬ 
λήλους στην Διεύθυνση Διοικητικής και Οικονομικής υπο¬ 
στήριξης του Τ.Δ.Π.Ε.Α.Ε για τους οποίους αποφασίζει μό¬ 
νο το Δ.Σ. του Ταμείου. 

Το Δ.Σ. δύναται επίσης να αποφασίζει μετάβαση κλιμα¬ 
κίου ή του συνόλου των μελών του, στους τόπους που 
εκτελούνταιταέργατου άρθρου 1 του Ν. 2021/92 καθώς 
και στα έργα που του έχουν ανατεθεί ή θα του ανατεθούν, 
σύμφωνα μετο άρθρο 7 του Ν. 2021/92, για έλεγχο ή επί- 

λύση προβλημάτων, η δε σχετική δαπάνη βαρύνει τα Λει¬ 
τουργικά Έξοδα του Ταμείου. 

στ) Το Δ.Σ. ορίζει ή αντικαθιστά Προϊσταμένους των 
Τμημάτων και του Γραφείου του Νομικού Συμβούλου της 
Διεύθυνσης διοικητικής και οικονομικής υποστήριξης του 
Τ.Δ.Π.Ε.Α.Ε. 

ζ) Το Δ.Σ. μπορεί να αναθέτει μέρος των αρμοδιοτήτων 
του στον Πρόεδρο του Δ.Σ., σε ένα από τα μέλη του Δ.Σ., 
στον Διευθυντή του Ταμείου, καθώς και στους Προέ¬ 
δρους των Ε.Ε. 

η) Ο Γραμματέας του Δ.Σ. τηρεί τα Πρακτικά των συνε¬ 
δριάσεων και είναι υπεύθυνος για τη συγκέντρωση των ει¬ 
σηγήσεων και τη διαβίβασή τους μαζί με τη σχετική πρό¬ 
σκληση και ημερήσια διάταξη σε άλατα μέλη του Δ.Σ., μία 
ημέρα τουλάχιστον πριν από την ημερομηνία σύγκλησης 
του Δ.Σ. 

θ) Τα Πρακτικά κάθε συνεδριάσεως διαβάζονται και 
υπογράφονται στην επόμενη, κάθε φορά, συνεδρίαση 
του Δ.Σ. και επικυρώνονται από τον Πρόεδρο και τον 
Γραμματέα του Δ.Σ. 

ι) Το Δ.Σ. καθορίζει με την προκήρυξη κάθε φορά ανά¬ 
λογα με τις ανάγκες, τις ειδικότητες και τα προσόντα του 
προσωπικού, το οποίο θα προσληφθεί για την στελέχωση 
των τμημάτων και του Γ ραφείου Νομικού Συμβούλου της 
Διεύθυνσης Διοικητικής και Οικονομικής Υποστήριξης 
του Ταμείου. 

Άρθρο 3 

Λειτουργία και Αρμοδιότητες 
της Διεύθυνσης Διοικητικής και Οικονομικής 
Υποστήριξης του Ταμείου 

Στην Διεύθυνση Διοικητικής και Οικονομικής Υποστήρι¬ 
ξης του Τ.Δ.Π.Ε.Α.Ε., υπάγονται τα τμήματα της Γραμμα¬ 
τείας, του Λογιστηρίου, της Μισθοδοσίας της Ειδικής 
Γραμματείας Προγραμμάτων καθώς και το Γραφείο Νο¬ 
μικού Συμβούλου. Οι αρμοδιότητες του Διευθυντού και 
κάθε ενός εκ των τμημάτων έχουν ως ακολούθως: 

Α. ΑΡΜΟΔΙΟΤΗΤΕΣ ΔΙΕΥΘΥΝΤΗ 

Προΐσταται υπάλληλος, σύμφωνα με την διάταξη της 
παρ. 13β του άρθρου 7 του Ν. 2557/97, που ορίζεται με 
απόφαση του Υπουργού Πολιτισμού, μετά από γνώμη του 
Δ.Σ. του Ταμείου και έχει τις εξής αρμοδιότητες: 

1. Προΐσταται των τμημάτων της Γραμματείας, του Λο¬ 
γιστηρίου, της Μισθοδοσίας καιτης Ειδικής Γ ραμματείας 
Προγραμμάτων και εποπτεύει το Γ ραφείο Νομικού Συμ¬ 
βούλου. 

2. Είναι εισηγητής των θεμάτων στο Δ.Σ. του 
Τ.Δ.Π.Ε.Α.Ε. 

3. Υπογράφει τα έγγραφα που απαιτούνται για την πα¬ 
ρακολούθηση και εκτέλεση των αποφάσεων του Δ.Σ., 
όπως είναι η κοινοποίηση των αποφάσεων του Δ.Σ. στις 
Ε.Ε. των Έργων, στους υπολόγους-διαχειριστές και σε 
καθένα αποδέκτη στον οποίο αφορούν ή κοινοποιούνται 
για ενημέρωση οι αποφάσεις του Δ.Σ. του Τ.Δ.Π.Ε.Α.Ε. 

4. Υπογράφει μαζί με τον Πρόεδρο του Δ.Σ. ή τον ανα¬ 
πληρωτή του, τις Εντολές Πληρωμής προς την Τράπεζα, 
καθώς και τις Εντολές προς την Τράπεζα για την μεταφο¬ 
ρά πιστώσεων από λογαριασμό σε λογαριασμό. 

5. Παρακολουθεί την κίνηση των λογαριασμών που 
αφορούν στην διαχείριση των πιστώσεων των έργων. 

6. Εποπτεύει και ελέγχει οποτεδήποτε τους υπολόγους- 
διαχειριστές των έργων του Ταμείου και ενημερώνει σχε¬ 


τικά το Δ.Σ., τακτικά κάθε εξάμηνο και εκτάκτως όταν κρί¬ 
νει τούτο αναγκαίο ή του ζητηθεί από το Δ.Σ. 

7. Υπογράφει μετά από σχετική έγκριση του Δ.Σ. τις 
συμβάσεις προμήθειας προϊόντων, παροχής υπηρεσιών 
και εκτέλεσης έργων, πλην των συμβάσεων που υπογρά¬ 
φονται από την Διευθύνουσα Υπηρεσία, όπως ορίζεται 
στο άρθρο 13 της απόφασης αυτής. 

8. Υπογράφει τις δηλώσεις προς την Οικονομική Εφο¬ 
ρεία, τους Ασφαλιστικούς Οργανισμούς, τον Ο.Α.Ε.Δ. 

9. Υπογράφει τις συμβάσεις εργασίας του προσωπικού 
ορισμένου (πλην των ωρομισθίων) και αορίστου χρόνου ή 
συμβάσεις έργου καθώς και την καταγγελία των ανωτέρω 
συμβάσεων εργασίας ή έργου. 

Β. ΤΜΗΜΑ ΓΡΑΜΜΑΤΕΙΑΣ 

Η Γραμματεία έχει τις εξής αρμοδιότητες: 

1. Μεριμνά για τη συγκέντρωση των προγραμμάτων και 
προτάσεων των Ε.Ε., και την υποβολή τους εγκαίρως στο 
Δ.Σ. του Ταμείου και διαβιβάζει τα εγκεκριμένα προγράμ¬ 
ματα ή αποφάσεις στο Λογιστήριο, στο Τμήμα Μισθοδο¬ 
σίας και στην Ειδική Γ ραμματεία Προγραμμάτων για τη 
χρηματοδότηση. Επίσης μεριμνά για την κοινοποίηση στις 
Ε.Ε. των αποφάσεωντου Δ.Σ. και όλωντων εγγράφωντου, 
των εγγράφωντου Προέδρου του Δ.Σ., των εγγράφωντου 
Διευθυντή και των τμημάτων και του Γ ραφείου του Νομι¬ 
κού Συμβούλου της Διεύθυνσης και την διαβίβαση των 
εγκυκλίων και λοιπών εγγράφων γενικού ενδιαφέροντος. 

2. Μεριμνά για την καλή και έγκαιρη διεκπεραίωση των 
πράξεων που έχουν σχέση με το προσωπικό, τη διεκπε¬ 
ραίωση της αλληλογραφίας και την τήρηση του Αρχείου, 
δηλαδή: 

α) Παρακολουθεί τις μεταβολές του πάσης φύσεως 
προσωπικού του Ταμείου και τηρεί τα απαιτούμενα μη¬ 
τρώα και στοιχεία που απαιτούνται και ενημερώνει το 
Τμήμα Μισθοδοσίας. 

β) Συντάσσει τα σχέδια των αποφάσεων και συμβάσεων 
προσλήψεωντου πάσης φύσεως προσωπικού, τις καταγ¬ 
γελίες των συμβάσεων εργασίας και λοιπές μεταβολές 
του προσωπικού. 

γ) Παρακολουθεί τα δελτία παρουσίαςτου προσωπικού 
τωντμημάτωντης Γ ραμματείας, του Λογιστηρίου, της Μι¬ 
σθοδοσίας της Ειδικής Γραμματείας Προγραμμάτων και 
του Γ ραφείου Νομικού Συμβούλου και ενημερώνει σχετι¬ 
κά το Τμήμα Μισθοδοσίας. 

δ) Διακινεί τις εντολές των μετακινήσεων. 

ε) Ενημερώνει εγγράφως το Λογιστήριο και το Τμήμα 
Μισθοδοσίας για τη σύνταξη της μισθοδοσίας. 

στ) Παρακολουθεί και τηρεί αρχείο των πάσης φύσεως 
αδειώντου προσωπικού, που χορηγούνται από τις οικείες 
Ε.Ε. 

ζ) Εκτελεί και κάθε άλλη ενέργεια που της ανατίθεται 
από το Δ.Σ. ή τον Πρόεδρο ή τον Διευθυντή του Ταμείου 

3. Παραλαμβάνει, πρωτοκολλεί και διανέμει την εισερ¬ 
χόμενη αλληλογραφία και διεκπεραιώνειτην εξερχόμενη. 

4. Επιλαμβάνεται παντός θέματος, που είναι σχετικό με 
τις αρμοδιότητες της και δεν αναφέρεται στις προηγού¬ 
μενες παραγράφους. 

Γ. ΤΜΗΜΑ ΛΟΓΙΣΤΗΡΙΟΥ 

Το Λογιστήριο έχει τις εξής αρμοδιότητες: 

1. Έχει την ευθύνη της λογιστικής παρακολούθησης του 
Ταμείου και τον έλεγχο της διαχείρισης των πιστώσεων 
των έργων, καθώς και κάθε άλλη οικονομική δραστηριότη- 

τα του Ταμείου. Κατά πάσα περίπτωση οι Ε.Ε. είναι αμέσως 
υπεύθυνοι έναντι του Ταμείου και ευθύνονται, κατά το νό¬ 
μο για τη χρηστή διαχείριση των διατεθεισών σ' αυτές πι¬ 
στώσεων, ως και των δια την εκτέλεση του έργου γενομέ- 
νων αναθέσεων μελετών και εργασιών ή έργων, προμηθει¬ 
ών υλικών, μηχανημάτων και πάσης άλλης φύσεως 
εξοπλισμού, καθώς και για την παρακολούθηση του προ¬ 
σωπικού. 

2. Τηρείτο επιβαλλόμενα βιβλία και στοιχεία. 

3. Συντάσσει όλες τις απαραίτητες λογιστικές - οικονο¬ 
μικές καταστάσεις. 

4. Συντάσσει τις εντολές πληρωμής και τις εντολές με¬ 
ταφοράς πιστώσεων προς την Τράπεζα σύμφωνα με τις 
αποφάσεις του Δ.Σ. 

5. Παρακολουθεί την εμπρόθεσμη υποβολή των δικαιο- 
λογητικώντων δαπανών στο Ταμείο και ενημερώνει σχε- 
τικώς το Δ.Σ. 

6. Συγκεντρώνει τα δικαιολογητικά και τα διαβιβάζει με 
έγγραφη εισήγηση στο Δ.Σ., το οποίο μετά από έλεγχο τα 
υποβάλλει στον Υπουργό για έγκριση, σύμφωνα με το άρ¬ 
θρο 3 του Ν. 2021/92. 

7. Επιλαμβάνεται παντός θέματος, που είναι σχετικό με 
τις αρμοδιότητες του και δεν αναφέρεται στις προηγού¬ 
μενες παραγράφους, ή του ανατίθεται από τον Πρόεδρο 
ή το Δ.Σ. ή τον Διευθυντή του Ταμείου. 

Δ. ΤΜΗΜΑ ΜΙΣΘΟΔΟΣΙΑΣ 

Το τμήμα Μισθοδοσίας έχει τις εξής αρμοδιότητες: 

1. Συντάσσει τις μισθοδοτικές καταστάσεις του προσω¬ 
πικού που απασχολείται στα έργα καθώς και της Διοικητι¬ 
κής και Οικονομικής Υποστήριξης του Τ.Δ. Π. Ε.Α.Ε και της 
καταβολής των αμοιβών μέσω τραπεζικού συστήματος. 

2. Καταβάλλει τις εισφορές στους ασφαλιστικούς ορ¬ 
γανισμούς, 

3. Καταβάλλει τον Φ.Μ.Υ, 

4. Παρέχει βεβαιώσεις αποδοχών για φορολογική χρή¬ 
ση, στους απασχολουμένους στο Τ.Δ.Π.Ε.Α.Ε, 

5. Συντάσσει τις καταστάσεις και καταβάλλει τις αποζη¬ 
μιώσεις μετακινήσεων (οδοιπορικά-αποζημίωση) του Δ.Σ. 
του Τ.Δ.Π.Ε.Α.Ε., του προσωπικού της Διεύθυνσης Διοι¬ 
κητικής και Οικονομικής Υποστήριξης του Τ.Δ.Π.Ε.Α.Ε. 
και όποιων άλλων (Ε.Ε., κ.τ.λ.) του αναθέτει με απόφασή 
του, το Δ.Σ. του Ταμείου. 

Ε. ΕΙΔΙΚΗ ΓΡΑΜΜΑΤΕΙΑ ΠΡΟΓΡΑΜΜΑΤΩΝ 

Η Ειδική Γραμματεία Προγραμμάτων έχει τις εξής αρ¬ 
μοδιότητες: 

α) Συγκεντρώνειτα Τεχνικά Δελτία των Έργων που προ- 
τείνονται σε κοινοτικά προγράμματα και υποβάλλει αυτά 
στις αρμόδιες υπηρεσίες. 

β) Παρακολουθεί, παράλληλα και σε συνεργασία μετά 
άλλα τμήματα της Διεύθυνσης Διοικητικής και Οικονομι¬ 
κής Υποστήριξης, την εκτέλεση των έργων κάθε Τεχνικού 
Δελτίου και την έγκαιρη υποβολή των οικονομικών στοι¬ 
χείων στις αρμόδιες υπηρεσίες. 

γ) Τηρεί ειδικό αρχείο με τα πρωτότυπα δικαιολογητι- 
κών δαπανών για κάθε Τεχνικό Δελτίο Έργου. 

Τα Λογιστήρια των έργων τηρούν θεωρημένα από το 
Πρόεδρο της Ε.Ε. του έργου αντίγραφα των δικαιολογη- 
τικών δαπανών. 

δ) Επιλαμβάνεται παντός θέματος που είναι σχετικό με 
κοινοτικά προγράμματα (υποβολή προτάσεων - παρακο¬ 
λούθηση εκτέλεσης - οικονομικά στοιχεία - διαδικασίες) 
και δεν αναφέρεται στις προηγούμενες παραγράφους. 


ΣΤ. ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ 

Το Γραφείο Νομικού Συμβούλου του Τ.Δ.Π.Ε.Α.Ε έχει 
την ευθύνη: 

1. Ελέγχου των πάσης φύσεως συμβάσεων υπηρεσιών, 
προμηθειών και εκτελέσεως τεχνικών έργων και της σύ¬ 
νταξης σχετικών πρακτικών, που υπογράφονται από το 
Νομικό Σύμβουλο του Τ.Δ.Π.Ε.Α.Ε. 

2. Της σύνταξης νομοθετικών κειμένων, ερμηνείας δια¬ 
τάξεων και παροχής οδηγιών επί νομικής φύσεως θεμά¬ 
των. 

3. Της εκπροσώπησης του Τ.Δ.Π.Ε.Α.Ε., μετά από σχε¬ 
τική κατά περίπτωση έγκριση και εξουσιοδότηση του Δ.Σ. 
του Τ.Δ.Π.Ε.Α.Ε., ενώπιον των δικαστηρίων και εισαγγελι- 
κών αρχών. 

Άρθρο 4 

Υποβολή Οικονομικών Στοιχείων 

Οι Ε.Ε. υποβάλλουν στο Δ.Σ. του Τ.Δ.Π.Ε.Α.Ε.: 

1) Εντός του μηνάς Οκτωβρίου κάθε έτους: 

α) Τον προϋπολογισμό του επομένου έτους, που υπο¬ 
βάλλεται δια του Ταμείου στο Γενικό Λογιστήριο του Κρά¬ 
τους (ΓΛΚ) (σχετικά έντυπα: τα υποδείγματα που στέλνει 
κάθε χρόνο το ΓΛΚ). 

β) Το Πρόγραμμα Δράσης του επόμενου έτους, που 
υποβάλλεται δια του Ταμείου στο Υπουργείο Πολιτισμού, 
(σχετικό έντυπο: τα υποδείγματα που στέλνει κάθε χρόνο 
τοΥΠ.ΠΟ.) 

2) Έως το τέλος του μηνάς Φεβρουάριου κάθε έτους, 
περιουσιακά στοιχεία ακινήτων και χρηματικά διαθέσιμα 
του προηγουμένου έτους (σχετικό έντυπο: Στατιστικό 
Δελτίο III του ΓΛΚ) που υποβάλλονται δια του Ταμείου στο 
ΓΛΚ. 

3) Έως το τέλος του μηνάς Ιουνίου κάθε έτους: 

α) Απολογιστικά στοιχεία των δύο προηγουμένων ετών 
και προϋπολογιστικά στοιχεία επομένου έτους (σχετικό 
έντυπο: Στατιστικό Δελτίο II του ΓΛΚ) που υποβάλλονται 
δια του Ταμείου στο ΓΛΚ. 

β) Απολογιστικά στοιχεία μισθοδοσίας δύο προηγουμέ¬ 
νων ετών και προϋπολογιστικά στοιχεία μισθοδοσίας επο¬ 
μένου έτους (σχετικό έντυπο: Στατιστικό Δελτίο IV του 
ΓΛΚ) που υποβάλλονται δια του Ταμείου στο ΓΛΚ. 

4) Εντός Ιδημέρου απάτη λήξη κάθε τριμήνου απολο¬ 
γιστικά στοιχεία του τριμήνου που έληξε (σχετικά έντυπα: 
Στατιστικό Δελτίο I και πίνακας 8 του ΓΛΚ) που υποβάλλο¬ 
νται δια του Ταμείου στο ΓΛΚ. 

5) Οποιαδήποτε άλλα στοιχεία ζητήσει το Δ.Σ. του 
Τ.Δ.Π.Ε.Α.Ε. προκειμένου να καταγραφεί η οικονομική 
κατάσταση κάθε έργου και της διαχείρισης του Ταμείου 
συνολικά. 

Άρθρο 5 

Χρηματοδοτήσεις - Αιτήματα 

1. Η χρηματοδότηση κάθε έργου από το Ταμείο πραγ¬ 
ματοποιείται με την έκδοση από το Λογιστήριο του Ταμεί- 
ου εντολής πληρωμής επ' ονόματιτου διαχειριστή του έρ¬ 
γου, υπογεγραμμένη από τον Πρόεδρο του Δ.Σ. του Τα¬ 
μείου ή το νόμιμο αναπληρωτή του και τον Διευθυντή του 
Ταμείου, μετά από σχετικό αίτηματου Προέδρουτης Ε.Ε. 
ήτου αναπληρωτή του, που διευθύνει το έργο, εφόσοντο 
αίτημα αφορά σε δαπάνη που ρητά προβλέπεται στον 
προϋπολογισμό του έργου. 

Ειδικά για την έκδοση εντολών πληρωμής για την μι- 

σθοδοσία του προσωπικού όλων των έργων και της 
Δ/νσης Διοικητικής και Οικονομικής Υποστήριξης του Τα¬ 
μείου, έγγραφο του Τμήματος Μισθοδοσίας του Ταμείου, 
συνοδευόμενο από τις ανάλογες μισθοδοτικές καταστά¬ 
σεις, υπογεγραμμένες από το λογιστή και τον Προϊστά¬ 
μενό του Τμήματος Μισθοδοσίας και θεωρημένες από 
τον Διευθυντή του Ταμείου, διαβιβάζεται από το Τμήμα 
Μισθοδοσίας του Ταμείου στο Λογιστήριο για την κατα¬ 
βολή των αμοιβώντου προσωπικού, όπως αναφέρεται κα¬ 
τωτέρω στο άρθρο 6 παρ. 12. Το αίτημα αυτό, συνοδευό¬ 
μενο από τις σχετικές μισθοδοτικές καταστάσεις, κοινο¬ 
ποιείται κάθε φορά από το Τμήμα Μισθοδοσίας στην Ε. Ε. 
του έργου, στο οποίο αφορά η μισθοδοσία του προσωπι¬ 
κού και στο Λογιστήριο του Ταμείου. 

2. Τα αιτήματα αναφέρονται αναλυτικά στην αιτούμενη 
δαπάνη, δηλ. περιγράφουν το είδος του προϊόντος ή της 
υπηρεσίας (μελέτη, εργασία) ή του τεχνικού έργου (ανέ¬ 
γερση, επισκευή, εγκατάσταση κ.λ.π) τηνπροϋπολογιζό- 
μενη δαπάνη, τον κωδικό του Προϋπολογισμού που θα 
επιβαρύνει, την διαδικασία (απευθείας προμήθεια ή ανά¬ 
θεση, πρόχειρος διαγωνισμός, δημόσιος διαγωνισμός, 
διεθνής διαγωνισμός). 

Το αίτημα συνοδεύεται από: 

α) Ονομασία του προς προμήθεια αγαθού ή όπου τούτο 
είναι απαραίτητο και από τεχνικές προδιαγραφές του και 
προϋπολογισμό δαπάνης. 

β) Τεχνικές προδιαγραφές και συγγραφή υποχρεώσε¬ 
ων της προς ανάθεση μελέτης ή εργασίας ή τεχνικού έρ¬ 
γου και προϋπολογισμό δαπάνης. 

γ) Σχέδιο προκήρυξης θέσεως, όταν το αίτημα αφορά 
σε θέση εργασίας αορίστου ή ορισμένου χρόνου (πλην 
των ωρομισθίων) ή έργου. 

δ) Σχέδιο προσκλήσεως ενδιαφέροντος, όταν αφορά 
σε ανάθεση μελέτης ή εργασίας ή τεχνικού έργου ή προ¬ 
μήθεια προϊόντος, που δεν ανατίθενται απευθείας και 
προϋπολογισμό δαπάνης. 

ε) Σχέδιο συμβάσεως ανάθεσης μελέτης ή εργασίας ή 
τεχνικού έργου, στις περιπτώσεις αναθέσεων, καθώς και 
στις περιπτώσεις απευθείας προμήθειας μη ετοιμοπαρά¬ 
δοτων αγαθών. 

3. Αιτήματα χρηματοδότησης για κάλυψη απρόβλε¬ 
πτων ή άλλων πάγιων δαπανών, που δεν έχουν περιληφθεί 
στον προϋπολογισμό του έργου, αλλά έχουν την σύμφω¬ 
νη γνώμη του Κ.Α.Σ., υποβάλλονται για έγκριση στο Δ.Σ. 
του Ταμείου ως «συμπληρωματικό πρόγραμμα για χρη¬ 
ματοδότηση εγκεκριμένων ή νέων εργασιών» και εφόσον 
εγκριθούν, εκδίδεται κατά τα ανωτέρω η σχετική εντολή 
πληρωμής επ' ονόματιτου διαχειριστή του έργου. 

Άρθρο 6 

Τραπεζικοί Λογαριασμοί και διάθεση πιστώσεων 

1. Ο Πρόεδρος του Δ.Σ. του Ταμείου προβαίνει στο 
άνοιγμα ξεχωριστών τραπεζικών λογαριασμών επ' ονό- 
ματιτου Ταμείου ή κάθε αρχαιολογικού έργου, κατά πηγή 
χρηματοδότησης (Τακτικός Προϋπολογισμός, Ειδικός 
Λογαριασμός, Γ ΚΠΣ, ΕΟΤ, ΠΔΕ, ΠΕΠ κ.τ.λ.) 

Ειδικά οι τραπεζικοί λογαριασμοί της επομένης παρα¬ 
γράφου 2 του άρθρου αυτού (που αφορούν στην κατάθε¬ 
ση σ’ αυτούς του προϊόντος είσπραξης των Εντολών Πλη¬ 
ρωμής και κινούνται με επιταγές) ανοίγονται επ' ονόματι 
του Ταμείου και του διαχειριστή του έργου. Οτραπεζικός 
λογαριασμός «Λειτουργικά - Εισφορές και Φόροι» ανοίγε¬ 
ται επ’ ονόματιτου Τ.Δ.Π.Ε.Α.Ε., με διαχειριστή, τον Διευ¬ 


θυντή του Τ.Δ.Π.Ε.Α.Ε. και ο τραπεζικός λογαριασμός 
«Τ.Δ.Π.Ε.Α.Ε.-Μισθοδοσία» (καλύπτρια) ανοίγεται επ' 
ονόματι του Τ.Δ.Π.Ε.Α.Ε. για την καταβολή των αμοιβών 
μισθοδοσίας μέσω του συστήματος ΔΙΑΣ. 

Για κάθε άλλο έργο του οποίου η διαχείριση των πιστώ¬ 
σεων ανατίθεται στο Ταμείο, σύμφωνα με το άρθρο 7 του 
Ν. 2021/92, ο Πρόεδρος του Δ.Σ. προβαίνει σε άνοιγμα 
τραπεζικού λογαριασμού επ' ονόματι του Ταμείου και με 
αιτιολογία την κατονομασίατου έργου. 

Οι πάσης φύσεως πιστώσεις κάθε έργου κατατίθενται 
στο γενικό λογαριασμό του Ταμείου και αμέσως μόλις 
πληρωθεί ο χρόνος που καθορίζεται από την τραπεζική 
διαδικασία, ανάλογα με το είδος καταθέσεως (δηλ. με¬ 
τρητά ή επιταγή), μεταφέρονται με έγγραφη εντολή του 
Προέδρου του Δ.Σ. του Ταμείου ή του νόμιμου αναπλη¬ 
ρωτή του και του Διευθυντή του Ταμείου στο λογαριασμό 
του κάθε έργου. Η ίδια διαδικασία τηρείται για την αντι¬ 
μετώπιση των Λειτουργικών Εξόδων του Ταμείου. Το πο- 
σόν των τόκων παραμένει υπέρ του λογαριασμού του κά¬ 
θε έργου, του δε γενικού λογαριασμού διατίθεται μετά 
από απόφαση του Δ.Σ. του Ταμείου. 

2. Ειδικά για τα έργα που έχουν ενταχθεί στο Γ' ΚΠΣ και 
μόνο για τις πιστώσεις τους από το Γ ΚΠΣ (δεν αφορά δη¬ 
λαδή λοιπές πιστώσεις των έργων από άλλες πηγές χρη¬ 
ματοδότησης), ακολουθείται η εξής διαδικασία, από το 
χρονικό σημείο είσπραξης από το Τ.Δ.Π.Ε.Α.Ε. της επιχο¬ 
ρήγησης του έργου από το Γ ΚΠΣ, μέχρι την αποπληρω¬ 
μή των δαπανώντου αρχαιολογικού έργου (εξόφληση τε¬ 
λικών δικαιούχων): 

α) Κατάθεση της επιταγής που αφορά στην επιχορήγη¬ 
ση του ενταγμένου στο Γ'ΚΠΣ έργου, στο γενικό λογα¬ 
ριασμό του Τ.Δ.Π.Ε.Α.Ε. 

β) Ευθύς αμέσως με τη συμπλήρωση του νεΙευΓ (5 ερ¬ 
γάσιμες ημέρες από την ημερομηνία κατάθεσης της επι¬ 
ταγής στο γενικό λογαριασμό) η πίστωση, με έγγραφη 
εντολή προς την ΕΤΕ του Προέδρου του Δ.Σ. του Τ αμείου 
και του Διευθυντή του Ταμείου μεταφέρεται αυθημερόν 
στο λογαριασμό του έργου που έχει ανοιχθεί ειδικά για τις 
πιστώσεις του Γ' ΚΠΣ. 

γ) Από το λογαριασμό το έργου που αφορά στις πιστώ¬ 
σεις του Γ ΚΠΣ, ο διαχειριστής του έργου αναλαμβάνει 
χρήματα, σύμφωνα με έγγραφη εντολή πληρωμής του 
Προέδρου του Δ.Σ. ή του νόμιμου αναπληρωτή και του Δι- 
ευθυντήτου Ταμείου, στην οποία αναφέρεται το ποσόν, ο 
αριθμός του τραπεζικού λογαριασμού που θα χρεωθεί, το 
αρχαιολογικό έργο υπέρ του οποίου εκδίδεται η εντολή 
πληρωμής και το όνομα του διαχειριστή του έργου. 

δ) Ειδικά για τη δαπάνη καταβολής της μισθοδοσίας, 
των ασφαλιστικών εισφορών και του Φ.Μ.Υ. που βαρύ¬ 
νουν πιστώσεις Γ’ ΚΠΣ, ακολουθείται η διαδικασία, που 
ορίζεται κατωτέρω στη παρ. 12 του άρθρου 6 της απόφα¬ 
σης αυτής. 

Με την είσπραξη κάθε εντολής Πληρωμής ο διαχειρι¬ 
στής καταθέτει αυθημερόν ολόκληρο το προϊόν είσπρα¬ 
ξής της, σε λογαριασμό όψεως στην τράπεζα, που η ανά¬ 
ληψη απ’ αυτόν γίνεται μόνο με επιταγές, με την αιτιολο¬ 
γία «Τ.Δ.Π.Ε.Α.Ε. και το όνομα του διαχειριστή». Για την 
πληρωμή των εγκεκριμένων δαπανών, για τις οποίες έχει 
εκδοθεί η συγκεκριμένη εντολή Πληρωμής, ο διαχειρι¬ 
στής εκδίδει ξεχωριστή για κάθε συγκεκριμένη δαπάνη 
επιταγή. Τυχόν αδιάθετο υπόλοιπο εντολής πληρωμής σε 
βάρος πιστώσεων Γ ΚΠΣ κατατίθεται απευθείας από το 
διαχειριστή στο λογαριασμό του έργου που αφορά στις 

πιστώσεις του Γ'ΚΠΣ, το συντομότερο δυνατό και πάντως 
όχι αργότερα των 10 ημερών από την ημερομηνία αναλή- 
ψεως της εντολής Πληρωμής, όπως ορίζεται στην επόμε¬ 
νη παράγραφο της απόφασης αυτής. 

3. Η ανάληψη χρημάτων από τους λοιπούς λογαρια¬ 
σμούς (πλην των λογαριασμών στους οποίους κατατίθε¬ 
νται πιστώσεις του Γ' ΚΠΣ) ενεργείται από τον αρμόδιο 
διαχειριστή ο οποίος προσκομίζει στην τράπεζα για κάθε 
ανάληψη, σχετική εντολή υπογεγραμμένη από τον Πρόε¬ 
δρο του Δ.Σ. του Ταμείου ή του νομίμου αναπληρωτή του 
και τον Διευθυντή του Τ.Δ.Π.Ε.Α.Ε., στην οποία αναφέρο- 
νται το ποσό, ο αριθμός του τραπεζικού λογαριασμού του 
έργου που θα χρεωθεί, το αρχ/κό έργο υπέρ του οποίου 
εκδίδεται ή χρηματοδότηση και το όνομα του διαχειριστή 
του έργου. 

Ο διαχειριστής του έργου, μετά την ανάληψη των χρη¬ 
μάτων, καταθέτει αυθημερόν αυτά, εφόσον δεν διατίθε¬ 
νται την ίδια μέρα για εξυπηρέτηση δαπανών, ή το υπό¬ 
λοιπο των χρημάτων που προκύπτει μετά την είσπραξη 
της εντολής πληρωμής και την αποπληρωμή, κατά την 
ίδια ημέρα της είσπραξης της εντολής, των δαπανών, σε 
κοινό λογαριασμό Ταμιευτηρίου ή τρεχούμενο, πιστωτι¬ 
κού ιδρύματος του δημοσίου τομέα, επ'ονόματιτου Προ¬ 
έδρου της Ε.Ε. του έργου και του διαχειριστή του έργου 
ή άλλου υπαλλήλου του έργου, που προτείνεται από την 
Ε.Ε. και εγκρίνεται απότοΔ.Σ.τουΤαμείου. Στο λογαρια¬ 
σμό του Ταμιευτηρίου ή τον τρεχούμενο, τα χρήματα δύ- 
ναται να παραμένουν για την εξυπηρέτηση δαπανών, μέ¬ 
χρι και 12 εργάσιμες ημέρες από την ημερομηνία καταθέ- 
σεως τους. Μετά την δωδέκατη εργάσιμη ημέρα, ο 
διαχειριστής αναλαμβάνει το ποσό που παραμένει ως 
υπόλοιπο κάθε εντολής πληρωμής (δηλαδή ποσόν εντο¬ 
λής πληρωμής μείον τις πάσης φύσεως πληρωμές δικαι¬ 
ούχων είτε πριν είτε μετά την κατάθεση χρημάτων στο λο¬ 
γαριασμό Ταμιευτηρίου ή Τρεχούμενο) και τον καταθέτει 
στον τραπεζικό λογαριασμό, σε χρέωση του οποίου έχει 
εκδοθεί η εντολή πληρωμής. Το ένα αντίγραφο από την 
διπλότυπη απόδειξη κατάθεσης, που λαμβάνει ο διαχειρι¬ 
στής από την τράπεζα, το αποστέλλει αυθημερόν στο Λο¬ 
γιστήριο του Ταμείου και φωτοτυπία του στο Λογιστήριο 
του Έργου. 

Για τις εντολές πληρωμής σε βάρος πιστώσεων του Γ' 
ΚΠΣ, ακολουθείται η διαδικασία που ορίζεται στην παρά¬ 
γραφο 2 του άρθρου 6 της απόφασης αυτής. 

4. Τα χρήματα κάθε εντολής πληρωμής σε βάρος οποι- 
ουδήποτετραπεζικού λογαριασμού, διατίθενται αποκλει¬ 
στικά και μόνον για τις δαπάνες που αναφέρονται στο αί¬ 
τημα της Ε.Ε. του έργου, το οποίο έχει εγκρίνει το Δ.Σ. του 
Ταμείου και για τις οποίες έχει εκδοθεί η σχετική εντολή 
πληρωμής. 

Το ποσό κάθε ανάληψης από τραπεζικό λογαριασμό Τα- 
μιευτηρίου ή Τρεχούμενο πρέπει να διατίθεται για την κά¬ 
λυψη δαπάνης αυθημερόν ή το αργότερο εντός των επό¬ 
μενων δύο εργάσιμων ημερών. Τούτο αποδεικνύεται από 
την ημερομηνία εκδόσεως του σχετικού ισόποσου παρα¬ 
στατικού εξοφλήσεως της δαπάνης για την οποία πραγ¬ 
ματοποιήθηκε η ανάληψη. 

Δεν επιτρέπεται η πέραντων δύο, ως ανωτέρω, κατά πα¬ 
ράταση εργάσιμων ημερών παρακράτηση χρημάτων στα 
χέρια διαχειριστή ή σε χρηματοκιβώτιο της υπηρεσίας. 

5. Οι διαχειριστές των έργων, με την επιφύλαξη της πε¬ 
ρίπτωσης στ' της παραγράφου Α' του άρθρου 3 της από¬ 
φασης αυτής, υποβάλλουν δια του Προέδρου της Ε.Ε. 


του έργου στο Λογιστήριο του Ταμείου μέχρι τέλους Ια¬ 
νουάριου του επομένου έτους, τα δικαιολογητικάτων δα¬ 
πανών (άρθρο 3 του Ν. 2021/92) καθώς επίσης και φωτο¬ 
τυπία της κίνησης του λογαριασμού Ταμιευτηρίου από το 
Βιβλιάριο Ταμιευτηρίου ή τα παραστατικά του τρεχούμε¬ 
νου λογαριασμού (ΕΧΤΒΑΙΤ Τραπέζης ή τα ΕΧΤΒΑΙΤ5 της 
κίνησης του λογαριασμού με επιταγές του Γ ΚΠΣ), για 
έλεγχο. 

Η υποβολή του συνόλου των δικαιολογητικών, τα 
οποία πρέπει να είναι θεωρημένα από τον Πρόεδρο της 
Ε.Ε., γίνεται με διαβιβαστικό έγγραφο του Προέδρου 
της Ε.Ε. προς το Λογιστήριο του Ταμείου, το οποίο κοι¬ 
νοποιείται στον Διαχειριστή του έργου καιτον Διευθυντή 
του Ταμείου. 

6. Οι τόκοι των τραπεζικών λογαριασμών κάθε έργου 
διατίθενται για την εξυπηρέτηση του έργου αυτού, πλην 
των τόκων των λογαριασμών του Γ ΚΠΣ (είτε κινείται με 
εντολή είτε κινείται με επιταγές), οι οποίοι διατίθενται 
σύμφωνα με τις οδηγίες της Διαχειριστικής Αρχής του οι¬ 
κείου Επιχειρησιακού Προγράμματος. 

7. Οι διαχειριστές των λογαριασμών των έργων ορίζο¬ 
νται με απόφαση του Υπουργού Πολιτισμού, ενώ οι δια¬ 
χειριστές των λοιπών λογαριασμών π.χ. «Λειτουργικά 
Έξοδα Ταμείου» ορίζονται με απόφαση του Δ.Σ. του Τα¬ 
μείου και είναι μόνιμοι υπάλληλοι του ΥΠ.ΠΟ. που έχουν 
αποσπαστεί στο Ταμείο. 

8. Αδιάθετες πιστώσεις ή τόκοι έργου που περατώθηκε 
ή διεκόπη οριστικά μεταφέρονται σε λογαριασμό άλλου 
έργου που διαχειρίζεται το Ταμείο, μετά από σχετική αι¬ 
τιολογημένη απόφαση του Δ.Σ. του Ταμείου, με εξαίρεση 
τις πιστώσεις και τους τόκους του Γ ΚΠΣ. 

9. Το ποσό κάθε εντολής πληρωμής δαπανάται μέσα 
στο ίδιο ημερολογιακό έτος. Τα πάσης φύσεως δικαιο- 
λογητικά δαπανών φέρουν χρονολογία εκδόσεως, όχι 
πέραν της 31ης Δεκεμβρίου του έτους που εκδόθηκε η 
εντολή πληρωμής. Εάν έχει δαπανηθεί μέρος του ποσού 
της εντολής πληρωμής το υπόλοιπο κατατίθεται από τον 
διαχειριστή στο λογαριασμό του έργου, σε χρέωση του 
οποίου εκδόθηκε η εντολή πληρωμής μέχρι την 10η Ια¬ 
νουάριου του επόμενου έτους. 

10. Για την αντιμετώπιση των μικροδαπανών ή εκτάκτων 
και κατεπειγουσών αναγκώντου έργου, κάθε Ε.Ε. επιτρέ¬ 
πεται να ανοίξει ειδικό τραπεζικό λογαριασμό Ταμιευτη¬ 
ρίου ή τρεχούμενο (Ειδικό Ταμείο) επ' ονόματιτου διαχει- 
ριστού του έργου ή άλλου υπαλλήλου του έργου που ορί¬ 
ζεται από την Ε.Ε. του έργου και εγκρίνεται από το Δ.Σ. 
του Τ.Δ.Π.Ε.Α.Ε. και του προέδρου της Ε.Ε., ο οποίος θα 
πιστωθεί με μεταφορά ποσού από τους τραπεζικούς λο¬ 
γαριασμούς του έργου, πλην των λογαριασμών του Γ' 
ΚΠΣ. Η ανάληψη από το λογαριασμό αυτό (Ειδικό Ταμείο) 
διενεργείται από τον διαχειριστή ή άλλο υπάλληλο κατά 
τα ανωτέρω, μετά από έγγραφη εντολή του Προέδρου 
της Ε.Ε., στην οποία αναφέρεται και η προμήθεια ή εργα¬ 
σία για την αντιμετώπιση της οποίας εντέλλεται την ανά¬ 
ληψη ο διαχειριστής. Από το λογαριασμό καλύπτονται μι- 
κροδαπάνες για προϊόντα ή εργασίες αξίας ενός εκάστου 
όχι μεγαλύτερης των 60 €. Από το Ειδικό Ταμείο καλύ¬ 
πτονται έκτακτες ή κατεπείγουσες ανάγκες. Το ύψος της 
πίστωσης του λογαριασμού αυτού (Ειδικό Ταμείο) για κά¬ 
θε έργο ορίζεται εκάστοτε με απόφαση του Δ.Σ. του Τα¬ 
μείου και δύναται να αναπροσαρμόζεται μετά από δαπά¬ 
νες για κάλυψη εκτάκτων ή κατεπειγουσών αναγκών. 

Εάν οι μικροδαπάνες ή έκτακτες και κατεπείγουσες 

ανάγκες αφορούν στο Πρόγραμμα του έργου που χρη¬ 
ματοδοτείται από πιστώσεις του Γ'ΚΠΣ, τότε μετά την 
πραγματοποίησή τους (δηλαδή αφού έχουν εξοφληθεί 
από τις πιστώσεις του «Ειδικού Ταμείου») η Ε.Ε. ζητά με 
αίτημα της προς το Δ.Σ. του Ταμείου την έκδοση ισόπο¬ 
σης με τις ανωτέρω δαπάνες εντολής πληρωμής. Ο δια¬ 
χειριστής του έργου μετά την είσπραξη της εντολής και 
την κατάθεσή της στον λογαριασμό όψεως, όπως ορίζε¬ 
ται στην παρ. 2 του άρθρου 6 της απόφασης αυτής, εκδί¬ 
δει ισόποση επιταγή επ' ονόματί του και το ποσό της επι¬ 
ταγής το καταθέτει στον λογαριασμό του «Ειδικού Ταμεί¬ 
ου». Τα δικαιολογητικάτων μικροδαπανών ή έκτακτων και 
κατεπειγουσών αναγκών επισυνάπτονται στην επιταγή 
που εκδίδει «επ' ονόματί του» ο διαχειριστής του έργου 
και αποδίδονται με την συνολική ετήσια απόδοσή του, 
όπως ορίζεται στην παράγραφο 5 του άρθρου αυτού. 

11. Για να θεωρηθεί ότι η πίστωση που διατέθηκε στο 
έργο δαπανήθηκε νόμιμα, τα δικαιολογητικά πρέπει να 
είναι τα προβλεπόμενα από τον Κώδικα Βιβλίων και Στοι¬ 
χείων. Επί του ποσού του δελτίου παροχής υπηρεσιών 
παρακρατείται ο φόρος που προβλέπεται εκάστοτε και 
αποδίδεται από τον διαχειριστή εντός της οριζόμενης 
από την Φορολογική Νομοθεσία προθεσμίας στην αρ¬ 
μόδια Οικονομική Εφορία. Εάν ο αμειβόμενος είναι αλ¬ 
λοδαπός, γίνεται επίσης παρακράτηση του ανάλογου 
φόρου και απόδοσή του στην Οικονομική Εφορία από 
τον διαχειριστή, σύμφωνα μετά οριζόμενα στη Φορολο¬ 
γική Νομοθεσία. 

Σε περίπτωση κατά την οποία δεν είναι δυνατή η λήψη 
θεωρημένων από την Οικονομική Εφορία δικαιολογητι- 
κώ ν για τη ν δαπάνη, εφαρ μόζονται τα οριζό μένα στον Κώ¬ 
δικα Βιβλίων και Στοιχείων (Κ.Β.Σ.). Όλα τα έγγραφα οι πί¬ 
νακες, οι καταστάσεις και τα στοιχεία του Κ.Β.Σ. εκδίδο- 
νται ή τηρούνται από την Διεύθυνση Διοικητικής και 
Οικονομικής Υποστήριξης του Ταμείου και την Γραμμα¬ 
τεία και το Λογιστήριο κάθε έργου και έχουν σχέση ή υπο¬ 
βάλλονται σε Οικονομικές Εφορίες, Ασφαλιστικούς Ορ¬ 
γανισμούς, ΟΑΕΔ, Επιθεωρήσεις Εργασίας, Τράπεζα 
(όπως παραδείγματος χάρη οι περιοδικές και εκκαθαρι¬ 
στικές δηλώσεις Φ.Μ.Υ., Βεβαιώσεις Εισοδήματος, Δη¬ 
λώσεις Εισοδήματος κλπ) φέρουν ως τίτλο: «Ταμείο Δια¬ 
χείρισης Πιστώσεων για την Εκτέλεση Αρχαιολογικών 
Έργων» (Τ.Δ.Π.Ε.Α.Ε.). 

12. α) Οι μηνιαίες μισθοδοτικές καταστάσεις του προ¬ 
σωπικού για όλα τα έργα του Ταμείου και για το προσωπι¬ 
κό της Διεύθυνσης Διοικητικής και Οικονομικής Υποστή¬ 
ριξης του Ταμείου, συντάσσονται από το Τμήμα Μισθο¬ 
δοσίας της Διεύθυνσης Διοικητικής και Οικονομικής 
Υποστήριξης του Ταμείου, υπογράφονται από Λογιστή 
του Τμήματος Μισθοδοσίας και τον Προϊστάμενό του και 
θεωρούνται από τον Διευθυντή Διοικητικής και Οικονομι¬ 
κής Υποστήριξης του Ταμείου. 

β) Οι μισθοδοτικές καταστάσεις συντάσσονται σύμφω¬ 
να με το Συγκεντρωτικό Παρουσιολόγιο κάθε έργου, που 
υποβάλλεται εντός ορισμένου χρόνου, όπως ορίζει εκά¬ 
στοτε με απόφασή του το Δ.Σ. του Τ.Δ.Π.Ε.Α.Ε., με έγ¬ 
γραφο του Προέδρου της Επιστημονικής Επιτροπής στο 
Τμήμα Μισθοδοσίας του Τ.Δ.Π.Ε.Α.Ε. 

Το Συγκεντρωτικό Παρουσιολόγιο, το οποίο επισυνά¬ 
πτεται στην μηνιαία μισθοδοτική κατάσταση κάθε έργου, 
συντάσσεται και υπογράφεται από υπάλληλο του έργου ή 
υπάλληλο του ΥΠ.ΠΟ. που εργάζεται στον ίδιο χώρο, που 
ορίζεται από την Ε.Ε. του έργου, σύμφωνα με τα αναλυτι¬ 
κά ημερήσια παρουσιολόγιο, τα οποία τηρούνται και πα¬ 


ρακολουθούνται καθημερινά από έναν ή περισσότερους 
υπαλλήλους του έργου στο οποίο αφορούν, ο οποίος ή οι 
οποίοι ορίζονται από την Ε.Ε. του έργου. 

Το όνομα ή τα ονόματα των υπευθύνων του Παρουσιο- 
λογίου κάθε έργου και το όνομα του υπεύθυνου του Συ¬ 
γκεντρωτικού Παρουσιολογίου κάθε έργου, γνωστοποι¬ 
ούνται στο Δ.Σ. του Ταμείου με έγγραφο του Προέδρου 
της Ε.Ε. του έργου. 

γ) Οι υπογεγραμμένες και θεωρημένες μισθοδοτικές 
καταστάσεις αποστέλλονται από το ανωτέρω Τμήμα Μι¬ 
σθοδοσίας, στο Λογιστήριο του Ταμείου για την καταβο¬ 
λή των αμοιβών του προσωπικού μέσω του Προγράμμα¬ 
τος ”ΔΙΑΣ.” Οι ασφαλιστικές εισφορές και ο Φ.Μ.Υ κατα¬ 
βάλλονται από το ανωτέρω Τμήμα Μισθοδοσίας με την 
εξής διαδικασία: 

Το Τμήμα Μισθοδοσίας γνωστοποιεί στο Λογιστήριο 
του Τ αμείου τα ποσά των ασφαλιστικών εισφορών και τον 
Φ.Μ.Υ. που πρέπει να καταβληθούν για κάθε έργο σε συ¬ 
γκεκριμένη χρονική περίοδο (κάθε μήνα, κάθε δίμηνο 
κλπ). 

γΐ) Το Λογιστήριο του Ταμείου: εφόσον οι ασφαλιστι¬ 
κές εισφορές και ο Φ.Μ.Υ. βαρύνουν πιστώσεις του Γ' 

Κ.Π.Σ.: 

α) Προβαίνει σε ανάλογες μεταφορές πιστώσεων από 
τον λογαριασμό του Γ’ ΚΠΣ κάθε έργου στο λογαριασμό 
«Λειτουργικά - Εισφορές και Φόροι» 

β) Ενημερώνει τον Διευθυντή του Ταμείου για την έκδο¬ 
ση απ’ αυτόν αντίστοιχων επιταγών σε βάρος του λογα¬ 
ριασμού «Λειτουργικά-εισφορές και Φόροι» για την κατα¬ 
βολή με επιταγή των οφειλομένων ασφαλιστικών εισφο¬ 
ρών και του Φ.Μ.Υ. κάθε έργου. 

γ) Ο Διευθυντής παραδίδει τις επιταγές για την καταβο¬ 
λή των ασφαλιστικών εισφορών και του Φ.Μ.Υ. κάθε έρ¬ 
γου στον Προϊστάμενο του Τμήματος Μισθοδοσίας, ο 
οποίος καταβάλλει εγκαίρως τις οφειλόμενες εισφορές 
και φόρους. Στη συνέχεια το Τμήμα Μισθοδοσίας απο¬ 
στέλλει στο διαχειριστή του έργου, τα αποδεικτικά εξο- 
φλήσεως των ασφαλιστικών εισφορών και του Φ.Μ.Υ., 
προκειμένου αυτός να τα συμπεριλάβει στην ετήσια από¬ 
δοσή του, όπως ορίζεται στην παρ. 5 του άρθρου 6 της 
απόφασης αυτής. 

γ2) Τ ο Λογιστήριο του Τ αμείου, εφόσον οι ασφαλιστικές 
εισφορές και ο Φ.Μ.Υ. βαρύνουν τις πιστώσεις Εθνικών 
πόρων (δηλαδή δεν βαρύνουν τις πιστώσεις του Γ'ΚΠΣ) 
προβαίνει σε μεταφορά ισόποσης πίστωσης από Λογα¬ 
ριασμό των Εθνικών Πόρων (Π.Δ.Ε., Τ.Π., Ειδικός Λογα¬ 
ριασμός) στον Λογαριασμό «Λειτουργικά - Εισφορές και 
Φόροι» (κοινοποιώντας την μεταφορά αυτή, στην Ε.Ε. και 
τον διαχειριστή του έργου) και ενημερώνει, ως ανωτέρω 
τον Διευθυντή του Ταμείου για την έκδοση των σχετικών 
επιταγών. Το Τμήμα Μισθοδοσίας αποστέλλει στον δια¬ 
χειριστή του έργου, τα αποδεικτικά εξοφλήσεως των 
ασφαλιστικών εισφορών και του Φ.Μ.Υ, προκειμένου αυ¬ 
τός να τα επισυνάψει στην απόδοσή του. 

Άρθρο 7 

Προμήθειες αγαθών 

1. Δεν επιτρέπεται η προμήθεια αγαθών που δεν έχουν 
άμεση συνάφεια με την εκτέλεση των έργων. Κατ' εξαίρε¬ 
ση επιτρέπεται η προμήθεια τέτοιων αγαθών μετά από 
σχετική έγκριση του Δ.Σ. του Ταμείου, κατόπιν υποβολής 
σ’ αυτό εισήγησης της αρμόδιας Ε.Ε. με την οποία ζητεί- 

ται, εξηγείται και δικαιολογείται η ανάγκη προμήθειας 
των ειδών αυτών. 

2. Από τα αγαθά που προμηθεύονται τα έργα οι διαχει¬ 
ριστές καταχωρούν, κατά προτίμηση ηλεκτρονικά, τα μη 
αναλώσιμα σε ειδικό βιβλίο με πλήρη στοιχεία και αριθ- 
μημένα. Ο αριθμός αναγράφεται και στο αγαθό για να εί¬ 
ναι δυνατός ο έλεγχος της προμήθειας. 

Τα αγαθά που ενσωματώνονται στα εκτελούμενα έργα 
δεν καταχωρούνται στο βιβλίο, αλλά γίνεται ειδική έγγρα¬ 
φη πράξη ενσωμάτωσής τους. 

Όταν χαθούν ή καταστραφούν αγαθά, συντάσσεται 
από το διαχειριστή και τον υπεύθυνο του έργου πρωτό¬ 
κολλο απώλειας ή καταστροφής. 

Για την Διεύθυνση Διοικητικής και Οικονομικής Υποστή¬ 
ριξης του Ταμείου το πρωτόκολλο απώλειας ή καταστρο¬ 
φής υπογράφεται από έναν Προϊστάμενο Τμήματος και 
τον Διευθυντή του Ταμείου. 

3. Τα μη αναλώσιμα αγαθά που αγοράζονται για τις ανά¬ 
γκες των συνεχιζόμενων έργων με δαπάνη του Ταμείου, 
αποτελούν περιουσία του Υπουργείου Πολιτισμού. Την 
απόδοση λογαριασμού της πίστωσης συνοδεύουν, εκτός 
από τα δελτία εισαγωγής αγαθών, τα πρωτόκολλα παρα¬ 
λαβής των αγαθών. 

4. Οι προμήθειες πάσης φύσεως αγαθών γίνονται: 

α_ Με απευθείας αγορά 

β_ Με πρόχειρο μειοδοτικό διαγωνισμό 

γ_ Με δημόσιο τακτικό μειοδοτικό διαγωνισμό 

δ_ Με διεθνή διαγωνισμό 

Το όριο για κάθε μία από τις ανωτέρω περιπτώσεις είναι 
το τριπλάσιο του ισχύοντος εκάστοτε για τις αντίστοιχες 
περιπτώσεις στο Δημόσιο λογιστικό, εκτός της περιπτώ- 
σεως του Διεθνούς Διαγωνισμού, για τον οποίο ισχύουν 
τα όρια και η διαδικασία που ορίζονται στην Ευρωπαϊκή 
Νομοθεσία (οδηγίες 93/36/ΕΕ/14.6.1993 και 2001/78/ΕΚ/ 
13.9.01, στο Π.Δ.370/1995, ΦΕΚ Α:199/1995 και στο Π.Δ. 
18/2000, ΦΕΚΑ: 15/2000). 

5. Προκειμένου το Δ.Σ. να εγκρίνει προμήθειες αγαθών, 
με απευθείας αγορά ή με πρόχειρο διαγωνισμό, πρέπει το 
αίτημα της Ε.Ε. του έργου να συνοδεύεται από: 

1 _ Ονομασία των ζητουμένων προς προμήθεια αγαθών 
ή όπου τούτο είναι απαραίτητο και από τεχνική περιγρα- 
φήτου, υπογεγραμμένη από τον υπεύθυνο υπάλληλο του 
έργου. 

2_ Προϋπολογισμό δαπάνης, υπογεγραμμένο από τον 
υπεύθυνο υπάλληλο του έργου. 

3_ Σχέδιο σύμβασης προμήθειας, εφόσον το υπό προ¬ 
μήθεια αγαθό δεν είναι αμέσως ετοιμοπαράδοτο. 

6. Κατ' εξαίρεση των οριζομένων στην παράγραφο 4 του 
άρθρου αυτού και με την επιφύλαξη της Οδηγίας 
93/36/ΕΕ, (που προβλέπει το όριο των 200.000 ειδικών 
τραβηκτικών δικαιωμάτων πλέον Φ.Π.Α., κατά τύπο προ¬ 
μήθειας, μετά το οποίο είναι υποχρεωτική η διενέργεια 
διεθνούς διαγωνισμού κατά τύπο προμήθειας) οι προμή¬ 
θειες των υλικών ή εργαλείων ή μηχανημάτων ή κατα¬ 
σκευών που χρησιμοποιούνται στις αναστηλωτικές ή αρ¬ 
χαιολογικές εργασίες, όπως π.χ. λίθος (ήτοιλίθος από συ¬ 
γκεκριμένο λατομείο ή συγκεκριμένων προδιαγραφών ή 
συγκεκριμένης προετοιμασίας), βυζαντινά κεραμίδια ει¬ 
δικού τύπου, ξυλεία ειδικού τύπου (ήτοι ξυλεία από συ¬ 
γκεκριμένη περιοχή ή συγκεκριμένου είδους δέντρου ή 
συγκεκριμένης προεργασίας ή κατεργασίας), ειδικά μέ¬ 
ταλλα όπως Τιτάνιο, Ανοξείδωτος χάλυβας, κ.τ.λ., ειδικά 
λιθοξοϊκά εργαλεία (ήτοι αυτά που κατασκευάζονται σε 


ειδικά εργαστήρια από ειδικούς τεχνίτες κ.λ.π.) καθώς και 
ειδικές κατασκευές, όπως π.χ. στέγαστρα, ικριώματα και 
συστήματα ανάρτησης και μετακίνησης λίθων στα οποία 
περιλαμβάνονται οι εργασίες συναρμολόγησης και απο- 
συναρμολόγησής τους, καλούπια πάσης φύσεως και με¬ 
γέθους για χύτευση υλικού, ειδικές φόρμες για απολά- 
ξευση λίθων και διάφορα άλλα, γίνονται με απευθείας 
αγορά από τον προμηθευτή. 

Γ ια την πραγματοποίηση της απευθείας προμήθειας 
των ανωτέρω, το σχετικό αίτημα της Ε.Ε. του έργου πρέ¬ 
πει να συνοδεύεται με τα στοιχεία της παραγράφου 5 του 
άρθρου αυτού, με μόνη διαφορά ότι απαιτούνται δύο 
προσφορές και επιπλέον εισήγηση επιλογής αναδόχου 
και βεβαίωση του Προέδρου της Ε.Ε. του έργου ότι η προ¬ 
σφορά του προτεινομένου ανάδοχου είναι συμφέρουσα. 

Άρθρο 8 

Μελέτες - Υπηρεσίες 

Η ανάθεση με συμβάσεις παροχής υπηρεσιών, με την 
επιφύλαξη των οριζόμενων στις Οδηγίες 92/50ΕΟΚ/18-6- 
1992, 97/52/ΕΟΚ/13-10-1997 και 2001/78/ΕΚ/13-9-2001 
και στα Π.Δ. 346/1998 (ΦΕΚΑ: 230/1998) και Π.Δ. 18/2000 
(ΦΕΚ Β: 15/2000), γίνεται: 

1. Με απευθείας ανάθεση, για συμβάσεις παροχής υπη¬ 
ρεσιών για τις οποίες η αμοιβή του μελετητή, ή της τεχνι¬ 
κής εταιρείας ή συντηρητή ή σχεδιαστή ή άλλης επιστη¬ 
μονικής ειδικότητας Φυσικού ή Νομικού Προσώπου, δεν 
ξεπερνά το ποσό των 80.000 € πλέον ΦΠΑ. 

Προκειμένου το Δ.Σ. του Ταμείου να εγκρίνει την απευ¬ 
θείας ανάθεση, πρέπει το αίτημα της Ε.Ε. του έργου να 
συνοδεύεται: 

α) Από τεχνικές προδιαγραφές και συγγραφή υποχρε- 
ώσεώντου προς ανάθεση θέματος, υπογεγραμμένες από 
τον υπεύθυνο υπάλληλο του έργου, εφόσον απαιτούνται. 

β) Από κατ' αποκοπή προϋπολογισμό της αμοιβής, υπο¬ 
γεγραμμένο από τον υπεύθυνο υπάλληλο του έργου. 

γ) Σχέδιο σύμβασης ανάθεσης 

2. Με πρόχειρο διαγωνισμό, για συμβάσεις παροχής 
υπηρεσιών για τις οποίες η αμοιβή του μελετητή, ή της τε¬ 
χνικής εταιρείας ή συντηρητή ή σχεδιαστή ή άλλης επι¬ 
στημονικής ειδικότητας Φυσικού ή Νομικού Προσώπου 
δεν ξεπερνά το όριο εφαρμογής της Κοινοτικής Οδηγίας 
92/50, όπως ισχύει. 

Προκειμένου το Δ.Σ. του Ταμείου να εγκρίνει ανάθεση 
μεπρόχειρο διαγωνισμό πρέπειτο αίτημα της Ε.Ε. του έρ¬ 
γου να συνοδεύεται από το ίδια στοιχεία, όπως ανωτέρω 
ορίζονται στην παρ. 1 του άρθρου 8. 

3. Με δημόσιο διαγωνισμό, όταν η αμοιβή του μελετητή 
ή τηςτεχνικής εταιρείας ή συντηρητή ή σχεδιαστή ή άλλης 
επιστημονικής ειδικότητας Φυσικού ή Νομικού Προσώ¬ 
που, ξεπερνά το όριο εφαρμογής της Κοινοτικής Οδηγίας 
92/50. Στην περίπτωση αυτή οι αναθέσεις διέπονται από 
τα οριζόμενα περί αναθέσεως μελετών του Δημοσίου. 

Άρθρο 9 

Εκτέλεση επιμέρους εργασιών 

1. Η ανάθεση εκτελέσεως επιμέρους εργασιών, που 
εκτελούνται από τρίτους στα πλαίσια της εκτελέσεως του 
όλου έργου με αυτεπιστασία, όπως αποψιλώσεις χώρων, 
αποκλαδώσεις δένδρων, αποχωματώσεις, επιχωματώ¬ 
σεις, περιφράξεις, στέγαστρα, διερευνήσεις θεμελίων, 

επισκευές, μετασκευές, αναστηλώσεις, στερεώσεις, συ¬ 
ντηρήσεις, κλπ, με την επιφύλαξη των οριζόμενων στις 
οδηγίες 92/50/ΕΟΚ/18-6-92, 97/52/ΕΟΚ/13-10-97, 

2001 /78/ΕΚ/13-9-2001 και στα Π.Δ. 348/1998 (ΦΕΚ Α: 
230/1998) και Π.Δ. 18/2000 (ΦΕΚΑ: 15/2000), γίνεται: 

α) Με απευθείας ανάθεση, όταν η συνολική δαπάνη (συ¬ 
μπεριλαμβανομένου του ΦΠΑ) κάθε είδους εργασίας δεν 
υπερβαίνει το τριπλάσιο του ορίου του ποσού που ισχύει 
κάθε φορά για απευθείας προμήθειες του Δημοσίου. 

β) Με πρόχειρο διαγωνισμό, εφόσον η δαπάνη κάθε εί¬ 
δους εργασίας δεν υπερβαίνει το τριπλάσιο το ορίου του 
ποσού που ισχύει κάθε φορά για πρόχειρους διαγωνι¬ 
σμούς του Δημοσίου. 

γ) Με τη διαδικασία του Ν. 1418/84, του Π.Δ. 609/85 και 
του άρθρου 13της απόφασης αυτής, σύμφωνα μετά ορι¬ 
ζόμενα στο άρθρο 8 του Π.Δ. 99/92 (ανάθεση σε ειδικευ¬ 
μένες εργοληπτικές επιχειρήσεις), όταν η δαπάνη κάθε εί¬ 
δους εργασίας υπερβαίνει το τριπλάσιο του ανωτάτου 
ορίου του ποσού που ισχύει κάθε φορά για πρόχειρους 
διαγωνισμούς προμηθειώντου Δημοσίου. 

2. Στιςεργασίες συμπεριλαμβάνεταικαιη μίσθωση, κατ' 
αποκοπή ή με ημερομίσθιο ή με ωριαία αντιμισθία, ιδιωτι¬ 
κών μέσων μεταφοράς, προωθητήρων, ισοπεδωτήρων 
εκσκαφέων ελκυστήρων, φορτωτών, αντλιών, γερανών 
και λοιπών εν γένει μηχανημάτων, που είναι αναγκαία για 
την εκτέλεση των έργων. 

3. Προκειμένου το Δ.Σ. του Ταμείου να εγκρίνει την 
απευθείας ή με πρόχειρο διαγωνισμό ανάθεση εργασιών 
σε τρίτους, πρέπει το αίτημα της Ε.Ε. του έργου να συνο¬ 
δεύεται από: 

α) Τεχνική περιγραφή των προς ανάθεση εργασιών και 
συγγραφή υποχρεώσεων, υπογεγραμμένες από τον 
υπεύθυνο υπάλληλο του έργου 
β) Αναλυτικό προϋπολογισμό δαπάνης υπογεγραμμένο 
από τον υπεύθυνο υπάλληλο του έργου 
γ) Σχέδιο σύμβασης ανάθεσης 

Το Δ.Σ. δύναται σε κάθε περίπτωση να αποφασίσει τη 
σύνταξη και τη δημοσιοποίηση σχετικής διακήρυξης από 
την Ε.Ε. του έργου. 

Άρθρο 10 

Παραγωγές - Εκδόσεις 

1. Η ανάθεση εκτελέσεως επιμέρους εργασιών, που 
εκτελούνται από τρίτους στα πλαίσια της εκτελέσεως του 
όλου έργου με αυτεπιστασία, όπως παραγωγή κινηματο¬ 
γραφικών ταινιών, παραγωγή νίάθο, αεροφωτογραφί- 
σεις, έκδοση μελέτης ή αρχαιολογικού οδηγού, με την 
επιφύλαξη των οριζομένων στις οδηγίες 92/50/ΕΟΚ/18-6- 
92, 97/52/ΕΟΚ/13-10-97, 2001/78/ΕΚ/13-9-2001 και στα 
Π.Δ. 348/1998 (ΦΕΚΑ: 230/1998) και Π.Δ. 18/2000 (ΦΕΚΑ: 
15/2000), γίνεται: 

α) Κατά τα οριζόμενα στις παραγράφους 1 α και 1 β του 
άρθρου 9 της απόφασης αυτής, εφόσον η συνολική δα¬ 
πάνη κάθε συγκεκριμένης ανάθεσης, δεν υπερβαίνει κα¬ 
τά περίπτωση, το τριπλάσιο του αντιστοίχου ορίου του 
ποσού που ισχύει κάθε φορά για απευθείας ή με πρόχει¬ 
ρο διαγωνισμό προμήθειες του Δημοσίου. 

β) Όταν η συνολική δαπάνη υπερβαίνειτοτριπλάσιοτου 
ανωτάτου ορίου του ποσού που ισχύει κάθε φορά για 
πρόχειρο διαγωνισμό προμηθειών του Δημοσίου, τότε η 
ανάθεση γίνεται σύμφωνα με τα οριζόμενα στην Οδηγία 
92/50/ΕΟΚ/18-7-92 και στο Π.Δ. 346/1998 (ΦΕΚ Β: 
230/1996), 


2. Προκειμένου το Δ.Σ. του Ταμείου να εγκρίνει την 
απευθείας ή με πρόχειρο διαγωνισμό ανάθεση παραγω¬ 
γής ταινιών ή νίάθο ή αεροφωτογραφίσεων ή εκδόσεων, 
το σχετικό αίτημα της Ε.Ε. του έργου πρέπει να συνοδεύ¬ 
εται από τα στοιχεία που ορίζονται στην παρ. 3 του άρ¬ 
θρου 9 της απόφασης αυτής. 

Άρθρο 11 

Εκτέλεση έργων από εργοληπτικές επιχειρήσεις 

Όταν τα αρχαιολογικά έργα ανατίθενται σε ειδικευ¬ 
μένες εργοληπτικές επιχειρήσεις εφαρμόζονται, οι δια¬ 
τάξεις του άρθρου 8 του Π.Δ. 99/1992, όπως ισχύει εκά- 
στοτε. 

Άρθρο 12 

Διαδικασίες Πρόχειρου Διαγωνισμού 

Όπου στην απόφαση αυτή ορίζεται η διενέργεια πρό¬ 
χειρου μειοδοτικού διαγωνισμού απαιτούνται: 

α) απόφαση του Δ.Σ. με την οποία εγκρίνεται η διενέρ¬ 
γειά του. 

β) Ειδοποίηση (τηλεφωνικά ή με τηλεομοιοτυπία) των 
υποψηφίων αναδοχών ή δημοσιοποίηση σχετικής προκή¬ 
ρυξης, εφόσον τούτο έχει αποφασίσει το Δ.Σ. του Ταμεί¬ 
ου. 

γ) Συγκρότηση τριμελούς επιτροπής διενέργειας του 
πρόχειρου διαγωνισμού με απόφαση του Προέδρου της 

Ε.Ε. 

Στην ανωτέρω απόφαση συγκρότησης, δύναται να ορί¬ 
ζεται ότι η Επιτροπή είναι αρμόδια για τη διενέργεια όλων 
των πρόχειρων διαγωνισμών (προμηθειών αγαθών, εκτε¬ 
λέσεως εργασιών και αναθέσεως έργου) του συγκεκριμέ¬ 
νου έτους. 

Ως μέλη ορίζονται υπάλληλοι του Υπουργείου Πολιτι¬ 
σμού (ΥΠ.ΠΟ.) που υπηρετούν στο έργο ή και υπάλληλοι 
του Τ.Δ.Π.Ε.Α.Ε. ή μέλη της Ε.Ε. του έργου. 

Στην απόφαση συγκρότησης πέραν των μελών ορίζεται 
και γραμματέας έκτου υπηρετούντος στο έργο προσωπι¬ 
κού του ΥΠ.ΠΟ. ή και του Τ.Δ.Π.Ε.Α.Ε., ο οποίος έχει την 
ευθύνη για την σύνταξη του σχετικού πρακτικού, την υπο¬ 
γραφή του από τα μέλη της Επιτροπής και την υποβολή 
του στη Γραμματείατης Ε.Ε. 

Οι προσφορές υποβάλλονται ή αποστέλλονται (ταχυ¬ 
δρομικά), εντός 5 εργάσιμων ημερών ή και σε ολιγότερο 
χρόνο, κατά την κρίση της Ε.Ε., από την ημερομηνία ειδο¬ 
ποίησης ή δημοσιοποίησης της προκήρυξης, στη Γραμ- 
ματεία ή τον διαχειριστή ή τον λογιστή της Ε.Ε. σε σφρα¬ 
γισμένο φάκελο. 

Την επομένη (από τη λήξη του ορισμένου χρόνου υπο¬ 
βολής ή αποστολής των προσφορών, κατά τα ανωτέρω) 
εργάσιμη ημέρα, η Γραμματεία ή ο διαχειριστής ή ο λογι¬ 
στής της Ε.Ε. παραδίδει τις σφραγισμένες προσφορές 
στον γραμματέα της Επιτροπής διενέργειας του πρόχει¬ 
ρου διαγωνισμού, ο οποίος αυθημερόν ενημερώνει τα μέ¬ 
λη της Επιτροπής διενέργειας του πρόχειρου διαγωνι¬ 
σμού, τα οποία υποχρεωτικά, παρουσία του γραμματέως, 
συνέρχονται εντός μιας των επομένων 2 εργάσιμων ημε¬ 
ρών, αριθμούν, μονογράφουν και αποσφραγίζουν τους 
φακέλους των προσφορών, μονογραφούν τις προσφο¬ 
ρές και επιλέγουν τη συμφερότερη, σύμφωνα με τους 
όρους της προκήρυξης. 

Την ίδια ημέρα συντάσσεται από τη Γραμματέα το σχε¬ 
τικό πρακτικό, υπογράφεται από τα μέλη και διαβιβάζεται 

μέχρι την επόμενη εργάσιμη ημέρα από τη συνεδρίαση, 
στη Γραμματείατης Ε.Ε. για την κατακύρωση του αποτε¬ 
λέσματος από τον Πρόεδρο της Ε.Ε. 

Εφόσον ο Πρόεδρος της Ε.Ε. δεν συμφωνήσει με την 
πρόταση της Επιτροπής διενέργειας του πρόχειρου δια¬ 
γωνισμού διαβιβάζει στη Γραμματείατου Τ.Δ.Π.Ε.Α.Ε., το 
αργότερο εντός 2 εργάσιμων ημερών, το πρακτικό της 
Επιτροπής διενέργειας του πρόχειρου διαγωνισμού, με 
έγγραφο στο οποίο διατυπώνει τη γνώμη του. 

Το Δ.Σ. στην αμέσως επόμενη από την ημερομηνία υπο¬ 
βολής του ανωτέρω εγγράφου συνεδρίασή του, αποφα¬ 
σίζει για την κατακύρωση του πρόχειρου διαγωνισμού, η 
δε Γραμματεία του Τ.Δ.Π.Ε.Α.Ε. ενημερώνει την Ε.Ε. εγ- 
γράφως, επί της αποφάσεως του Δ.Σ. εντός 2 εργάσιμων 
ημερών από της συνεδριάσεως του Δ.Σ. του Τ.Δ. Π. Ε.Α.Ε. 
Στη συνέχεια η Γ ραμματείατης Ε.Ε., ενημερώνει αυθημε- 
ρόντουςέχοντες υποβάλει προσφορά, οι οποίοι δύνανται 
να υποβάλουν ένσταση επί του αποτελέσματος εντός των 
επομένων δύο εργάσιμων ημερών. Η ένσταση υποβάλλε¬ 
ται στη Γ ραμματεία του Δ.Σ. του Τ.Δ.Π.Ε.Α.Ε. Επί των εν¬ 
στάσεων αποφαίνεταιτελεσίδικα το Δ.Σ. του Τ.Δ.Π.Ε.Α.Ε. 

Άρθρο 13 

Όργανα εκτελέσεως αρχαιολογικών έργων 

1. Με την επιφύλαξη των οριζομένων στο άρθρο 3 του 
Ν. 2021/92, χρέη Διευθύνουσας Υπηρεσίας ή Επιβλέπου- 
σας Υπηρεσίας για την μελέτη και εκτέλεση των αρχαιο¬ 
λογικών έργων που η διαχείριση των πιστώσεών τους έχει 
ανατεθεί στο Ταμείο, ιδίως αναστηλώσεων, στερεώσεων, 
συντηρήσεων, διαμορφώσεων αρχαιολογικών χώρων, 
μετασκευών κ.τ.λ., ασκεί η Επιστημονική Επιτροπή (Ε.Ε.) 
του έργου, δια του Προέδρου της, ή όπου απαιτείται από 
την Ειδική φύση της ενέργειας, δια του Προέδρου της 
Ε.Ε. και ειδικού μέλους της Ε.Ε. που ορίζεται από τον 
Πρόεδρο της Ε.Ε. 

Για την υποβοήθηση του έργου της Ε.Ε. ωςΔιευθύνου- 
σαςή Επιβλέπουσας Υπηρεσίας, μόνον για θέματα τεχνι¬ 
κών έργων και μελετών που ανατίθενται σε τρίτους, μπο¬ 
ρεί η Ε.Ε. να συγκροτήσει Τεχνικό Γ ραφείο Στήριξής της, 
ορίζοντας και τον Συντονιστή του. 

2. Το κατά την παράγραφο 1 του άρθρου αυτού, Τεχνι¬ 
κό Γ ραφείο Στήριξης της Ε.Ε. στελεχώνεται από μηχανι¬ 
κούς διπλωματούχους Ανωτάτων Σχολών, συντηρητές, 
τεχνολόγους μηχανικούς και αρχαιολόγους που είναι 
υπάλληλοι του ΥΠ.ΠΟ. που απασχολούνται στο έργο ή 
υπάλληλοι του Τ.Δ.Π.Ε.Α.Ε. Ο Συντονιστής αμείβεται με 
ειδικό επίδομα που ορίζεται με απόφαση του Δ.Σ. του 
Τ.Δ.Π.Ε.Α.Ε. 

3. Επιβλέποντες τα έργα ορίζονται Τεχνικοί ή Αρχαιο¬ 
λόγοι ή συντηρητές, ανάλογα με την φύση του έργου, 
υπάλληλοιτουΤ.Δ.Π.Ε.Α.Ε.ήτουΥΠ.ΠΟ.,που υπηρετούν 
στο έργο ή ιδιώτες που προσλαμβάνονται για το σκοπό 
αυτό. Οι τελευταίοι προσλαμβάνονται μετά από πρόταση 
της Ε.Ε., γνωμοδότηση του Κ.Α.Σ. του ΥΠ.ΠΟ. και έγκρι¬ 
ση του Δ.Σ. του Τ.Δ.Π.Ε.Α.Ε. 

4. Προϊσταμένη αρχή είναι το Δ.Σ. του Τ.Δ.Π.Ε.Α.Ε., δυ- 
νάμενο να διευρυνθεί με δύο ακόμα μέλη κατάλληλης ει¬ 
δικότητας, που προτείνονται απάτην Ε.Ε., του έργου που 
εκτελείται. 

5. Αρμόδιο Τεχνικό Συμβούλιο για τα έργα του 
Τ.Δ.Π.Ε.Α.Ε. ορίζεται το Τεχνικό Συμβούλιο της κεντρικής 
Υπηρεσίας του ΥΠ.ΠΟ. Τα θέματα για τα έργα του 
Τ.Δ.Π.Ε.Α.Ε. εισηγείται στο Τεχνικό Συμβούλιο του 


ΥΠ.ΠΟ. ο Προϊστάμενος της καθ’ ύλην αρμόδιας Διευθύ- 
νουσας Υπηρεσίας του Τ.Δ.Π.Ε.Α.Ε., εξουσιοδοτημένο 
από τον Πρόεδρο της Ε.Ε. του έργου μέλος της Ε.Ε. ή 
υπάλληλος του έργου, μετά από έγκριση του Δ.Σ. του 
Τ.Δ.Π.Ε.Α.Ε. αναπληρούμενος από το νόμιμο αναπληρω¬ 
τή του. 

Άρθρο 14 

Το Προσωπικό των Έργωντου Ταμείου 

1. Το προσωπικό αυτό προσλαμβάνεται με συμβάσεις 
έργου ή εργασίας ορισμένου ή αορίστου χρόνου ή ως 
ωρομίσθιο προσωπικό. 

Όταν από τις κείμενες διατάξεις απαιτείται προκήρυξη 
των θέσεων, αυτή συντάσσεται από την οικεία Ε.Ε., και 
υπογράφεται για μεν τις θέσεις αορίστου και ορισμένου 
χρόνου ή συμβάσεις έργου από τον Πρόεδρο του ΔΣ του 
Ταμείου, για δε τις θέσεις ωρομίσθιου προσωπικού από 
τον Πρόεδρο της Ε.Ε. του έργου. 

Στην προκήρυξη αναφέρονται ο αριθμός, οι ειδικότητες 
και τα προσόντα του προσωπικού που πρόκειται να προ- 
σληφθεί. 

Η επιλογή προσωπικού γίνεται από τις Ε.Ε. ή από οριζό¬ 
μενες από τις Ε.Ε. επιτροπές επιλογής προσωπικού ή από 
το Δ.Σ. του Ταμείου, κατά τις κείμενες διατάξεις εκάστο- 
τε. 

2. α) Οι εργατοτεχνίτες με σύμβαση εργασίας ορισμέ¬ 
νου ή αορίστου χρόνου ή ωρομίσθιοι προσλαμβάνονται 
με μία από τις αναφερόμενες κατωτέρω ειδικότητες, ανά¬ 
λογα με τις ανάγκες του έργου και την κρίση της επιτρο¬ 
πής επιλογής προσωπικού, η οποία κατά την επιλογή της 
προσδιορίζει καιτην ειδικότητα με την οποία προσλαμβά¬ 
νονται από τις προβλεπόμενες στη σχετική προκήρυξη 
θέσεις ειδικότητας. 

Η επιτροπή επιλογής προσωπικού δύναται να προτείνει 
την πρόσληψη εργατοτεχνίτη με ειδικότητα ανώτερη της 
προβλεπόμενης στη σχετική προκήρυξη της θέσης, με 
πλήρη αιτιολόγηση της προτάσεως της αυτής. 

Η πρόταση αυτή τελεί, κατ' αρχήν, υπό την έγκριση της 
Ε.Ε. του έργου. 

Επί του θέματος αυτού αποφαίνεται τελεσίδικα το Δ.Σ. 
του Ταμείου. 

β) Το εργατοτεχνικό προσωπικό του Τ.Δ.Π.Ε.Α.Ε. απο- 
τελείται από: 
α) Αρχιτεχνίτες 
β) Ειδικευμένους Τεχνίτες 
γ) Τεχνίτες 
δ) Βοηθούς Τεχνίτες 
ε) Ειδικευμένους Εργάτες 
στ) Ανειδίκευτους Εργάτες 
ζ) Επικεφαλής συνεργείου κατ’ ανάθεση 
γ) Το εργατοτεχνικό προσωπικό μπορεί να εξελίσσεται 
σε ανώτερη μισθολογική βαθμίδα, μόνο μετά από αιτιο¬ 
λογημένη απόφαση της Ε.Ε., για την οποία απαιτείται η 
υποβολή στην Ε.Ε. ειδικής έκθεσης του άμεσου Προϊστά¬ 
μενου του Μηχανικού ή Αρχαιολόγου, σχετικά με το εάν ο 
συγκεκριμένος εργατοτεχνίτης δύναται να εξελιχθεί σε 
ανώτερη μισθολογική βαθμίδα, με βάση την εμπειρία και 
την τεχνική του κατάρτιση και απόδοση και τις ανάγκες 
του έργου. Ο χρόνος προϋπηρεσίας στο Ταμείο ή σε άλ¬ 
λη Υπηρεσία του ευρύτερου Δημοσίου Τομέα ή στον Ιδιω¬ 
τικό Τομέα δεν αποτελεί καθεαυτό λόγο εξέλιξης. 

Η απόφαση της Ε.Ε. για την εξέλιξη εργατοτεχνίτη κοι¬ 
νοποιείται στο Δ.Σ. του Ταμείου και ισχύει από την 1η Ια- 




1626 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νουαρίου του επόμενου έτους, που ελήφθη η απόφαση 
της Ε.Ε. 

Το προσωπικό με σύμβαση έργου ή σύμβαση εργασίας 
ορισμένου χρόνου διάρκειας έως 3 ετών δεν εξελίσσεται, 
εκτός εάν αιτιολογημένα ζητήσει τούτο η Ε.Ε. του έργου 
και εγκρίνει το Δ.Σ. του Τ.Δ.Π.Ε.Α.Ε. 

Άρθρο 15 
Γενικές Διατάξεις 

1. Ο έλεγχος των δικαιολογητικών δαπανών, σε ό,τι 
αφορά στην προμήθεια υλικών - εργασιών, δε γίνεται ξε¬ 
χωριστά για κάθε τμηματική απόδοση, αλλά η συνολική 
ετήσια χρηματοδότηση θεωρείται ενιαία. Ως εκ τούτου ο 
ελεγκτής ανατρέχει υποχρεωτικά σε παλιότερες αποδό¬ 
σεις δαπανώντου έργου του αυτού έτους και αθροίζει τις 
δαπάνες που έγιναν για την προμήθεια του αυτού υλικού 
ή της εργασίας. Οι δαπάνες αυτές δεν θα πρέπει να ξε¬ 
περνούν το ορισμένο ποσό, μετά το οποίο απαιτείται διε¬ 
νέργεια πρόχειρου ή τακτικού δημόσιου διαγωνισμού. Σε 
περίπτωση αδυναμίας τήρησης των όσων ορίζονται στην 
παράγραφο τούτη, απαραίτητη είναι η συνυποβολή με τα 
δικαιολογητικά έκθεσης του προέδρου της Ε.Ε. με την 
οποία να δικαιολογείται η μη τήρηση. 

2. Οι εργαζόμενοι στα έργα ασφαλίζονται από το Τα¬ 
μείο, σύμφωνα με την ισχύουσα νομοθεσία. 

3. Η Ε.Ε. αποστέλλει προς έγκριση στο Δ.Σ. του Ταμεί¬ 
ου, κατά το τελευταίο δεκαήμερο κάθε μηνάς κατάσταση 
του πάσης φύσεως προσωπικού που πρόκειται να μετακι¬ 
νηθεί εκτός έδρας τον επόμενο μήνα, εφόσον τα έξοδα 
μετακίνησης βαρύνουν το Ταμείο. Στην κατάσταση ανα- 
φέρεται ο σκοπός της μετακίνησης, η διάρκεια και κάθε 
άλλη λεπτομέρεια που κρίνεται σκόπιμη. 

4. Τα έξοδα μετακίνησης και η ημερήσια αποζημίωση 
του προσωπικού του ΤΔΠΕΑΕ και των υπαλλήλων του 
ΥΠΠΟ που απασχολούνται στα έργα καθορίζονται σύμ¬ 
φωνα με τον Ν. 2685/1999 (ΦΕΚ Α: 35) όπως ισχύει εκά- 
στοτε. 

Η χιλιομετρική αποζημίωση των μετακινουμένων με 
ιδιόκτητα μέσα καθορίζεται σύμφωνα με την αρ. 
2028461/3353/0022/10.5.93/ΕΚ Β 355 απόφαση των 
Υπουργών Οικονομικών και Μεταφορών και Επικοινω¬ 
νιών, όπως ισχύει εκάστοτε. 

Με απόφαση του Δ.Σ. του Ταμείου, καθορίζονται, κατ’ 
εξαίρεση των ανωτέρω, τα έξοδα μετακίνησης και η ημε¬ 
ρήσια αποζημίωση του Προέδρου, των μελών και του 
Γραμματέωςτης Ε.Ε. των έργων, του επιστημονικού προ¬ 
σωπικού του έργου, οι οποίοι είναι υπάλληλοι του ΥΠΠΟ 
ή του ΤΔΠΕΑΕ, του Προέδρου, των μελών και του Γραμ- 
ματέα του Δ.Σ. του Ταμείου και του Διευθυντή και των 
Προϊστάμενων των Τμημάτων της υπηρεσίας Διοικητικής 
και Οικονομικής Υποστήριξης, του Ταμείου. 

5. Ο μισθός ή το ημερομίσθιο του προσλαμβανομένου 
από το Ταμείο για τις ανάγκες των έργων, είναι ο προβλε- 
πόμενος στην ανάλογη σύμβαση εργασίας. Δεν επιτρέ¬ 
πεται καταβολή υψηλότερου μισθού ή ημερομίσθιου, 
πλην ειδικών περιπτώσεων για τις οποίες δεν υπάρχει 
προσφορά εργασίας. Το Δ.Σ. του Ταμείου αποφασίζει τη 
χορήγηση υψηλότερου μισθού ή ημερομίσθιου μετά από 
τεκμηριωμένη εισήγηση της αρμοδίας Ε.Ε. 

6. Οι προσλαμβανόμενοι από το Τ αμείο για τις ανάγκες 
των έργων χρησιμοποιούνται από τις Ε.Ε., μέχρι της λή- 
ξεως της συμβάσεως κα με ευθύνη των Ε.Ε. απολύονται 
μετά την λήξη, εκτός αν γίνει με έγκριση του Δ.Σ. του 


Τ.Δ.Π.Ε.Α.Ε. παράταση, ανανέωση ή επαναπρόσληψη. Οι 
προσλήψεις ορισμένου χρόνου λήγουν με τη λήξη του 
χρόνου που ορίζεται σε αυτές, με ευθύνη των Ε.Ε. 

Άρθρο 16 

Αρμοδιότητες Προέδρου Ε.Ε. έργου 

1. Η προκήρυξη, επιλογή και πρόσληψη ωρομίσθιου 
προσωπικού σύμφωνα με τα άρθρο 81 του Ν. 1958/9 (ΦΕΚ 
Α: 122) τα άρθρα 9 και 10 του ΠΔ 99/92 και της παρ.27 του 
άρθρου 19 του Ν. 2947/2001 (ΦΕΚ Α: 228) δύναται να 
ενεργείται από τον Πρόεδρο της ΕΕτου έργου, μετά από 
έγκριση του ΔΣ του Ταμείου. 

Η έγκριση του ΔΣ του Ταμείου αφορά μόνο στον αριθμό 
και την ειδικότητα των θέσεων που θα προκηρυχθούν από 
τον Πρόεδρο της ΕΕ του έργου, στα πλαίσια του ετήσιου 
εγκεκριμένου προϋπολογισμού και του ετήσιου Προ¬ 
γράμματος Δράσης του έργου. 

2. Οι απευθείας προμήθειες αγαθών ή αναθέσεις μελε¬ 
τών ή εργασιών - παραγωγών - εκδόσεων - αεροφωτο- 
γραφίσεων, όπως ορίζεται στα άρθρα 7 παρ. 4,8 παρ. 1,9 
παρ. Ια, 2 και 10 παρ. Ια της απόφασης αυτής, δύνανται 
να ενεργούνται και από τον Πρόεδρο της Ε.Ε. του έργου. 

Στην περίπτωση αυτή, η ΕΕ δύναται: 

α) Να υποβάλλει στην αρχή του ημερολογιακού έτους 
στο ΔΣ του Ταμείου, πίνακα με ετήσια στοιχεία των με 
απευθείας προμήθεια αγαθών ή με απευθείας ανάθεση 
επιμέρους εργασιών, η με απευθείας ανάθεση παραγω¬ 
γών - εκδόσεων, στα πλαίσια του εγκεκριμένου ετήσιου 
προϋπολογισμού καιτου ετήσιου προγράμματος δράσης 
του έργου, οι οποίες θα διενεργηθούν από τον Πρόεδρο 
της Ε.Ε., χωρίς περαιτέρω έγκριση του Δ.Σ. του Ταμείου, 
κατά προμήθεια είδους ή κατ’ είδος ανάθεση επιμέρους 
εργασιών ή παραγωγών- εκδόσεων. 

β) Να υποβάλλει εκάστοτε, κατά την διάρκεια του ημε¬ 
ρολογιακού έτους, στοιχεία των με απευθείας προμήθεια 
αγαθών ή με απευθείας ανάθεση επιμέρους εργασιών ή 
με απευθείας ανάθεση παραγωγών - εκδόσεων στα πλαί¬ 
σια του εγκεκριμένου ετήσιου προϋπολογισμού και του 
ετήσιου προγράμματος δράσης, οι οποίες θα διενεργη¬ 
θούν από τον Πρόεδρο της Ε.Ε., χωρίς περαιτέρω την 
έγκριση του Δ.Σ. του Ταμείου, κατά τα αναφερόμενα στην 
προηγούμενη παράγραφο Ια του άρθρου 16 της απόφα¬ 
σης αυτής. 

Το αίτημα της Ε.Ε. συνοδεύεται από πίνακα, στον οποίο 
αναφέρονται κατά είδος: τα αγαθά (π.χ. γραφική ύλη, υλι¬ 
κά μάνδρας, οικοδομών κλπ), η εργασία (π.χ. φωτοτυπίες, 
εμφανίσεις φιλμ κλπ), η παραγωγή (π.χ. κινηματογραφι¬ 
κές ταινίες, νίάθο κλπ), οι αεροφωτογραφίσεις, οι εκδό¬ 
σεις (π.χ. έκδοση χ μελέτης) και έναντι κάθε είδους, η 
προϋπολογισμένη δαπάνη. 

Ο Πρόεδρος της Ε.Ε. έχει την ευθύνη και υποχρέωση, 
πριν την πραγματοποίηση της απευθείας προμήθειας ή 
ανάθεσης, της συγκέντρωσης των στοιχείων που ορίζο¬ 
νται στα άρθρα 7 παρ. 5, 8 παρ.1,9 παρ. 3 και 10 παρ. 2 
της απόφασης αυτής. Τα στοιχεία αυτά πρέπει να υπάρ¬ 
χουν στο φάκελο της δαπάνης μαζί με τα λοιπά δικαιολο- 
γητικά. 

Η έκδοση εντολής πληρωμής από το Λογιστήριο του Τα¬ 
μείου επ’ ονόματιτου διαχειριστή του έργου γίνεται εφά¬ 
παξ (εφόσον η προμήθεια των αγαθών ή η εκτέλεση των 
εργασιών - παραγωγών - εκδόσεων - αεροφωτογραφίσε- 
ων γίνει μία φορά, σε ετήσια βάση) ή περιοδικά, εφόσον οι 
προμήθειες ή αναθέσεις γίνονται σταδιακά εντός του 

έτους. Στην τελευταία αυτή περίπτωση, προκειμένου να 
εκδίδονται οι ανάλογες εντολές πληρωμής, από το Λογι¬ 
στήριο του Ταμείου, ο Πρόεδρος της ΕΕ του έργου ζητά 
με έγγραφό του, κάθε φορά, από το Λογιστήριο του Τα¬ 
μείου την έκδοση εντολής πληρωμής για προμήθεια ή 
ανάθεση που πρόκειται να πραγματοποιήσει. 

Οι διατάξεις των παρ. 2, 3, 4, 9, 10 και 11 του άρθρου 6 
της απόφασης αυτής, ισχύουν για την διαχείριση των πι¬ 
στώσεων των εντολών Πληρωμής που εκδίδονται από το 
Λογιστήριο του Ταμείου, είτε εφάπαξ είτε περιοδικά, σύμ¬ 
φωνα με τα οριζόμενα στην παρούσα παράγραφο. 

Όπου είναι αναγκαία η σύναψη σύμβασης (για μη ετοι¬ 
μοπαράδοτα αγαθά και για ανάθεση εργασιών - παραγω¬ 
γής - εκδόσεων - αεροφωτογραφιών) αυτή υπογράφεται 
από τον Πρόεδρο της ΕΕ του έργου. 

Άρθρο 17 

Ειδικά για τα έργα που εκτελούνται δι' αυτεπιστασίας 
και χρηματοδοτούνται από το Γ' ΚΠΣ, εφαρμόζεται, ανα¬ 


λογικά, ο Οδηγός Εκτελέσεως Αρχ/κων Έργων δι' αυτε¬ 
πιστασίας του ΥΠ.ΠΟ. (εγκύκλιος Υπουργού Πολιτισμού 
αρ.: 261/28-1-2001). 

Άρθρο 18 

Η ισχύς του παρόντος κανονισμού αρχίζει ένα μήνα πριν 
από την δημοσίευσή του στην Εφημερίδα της Κυβερ- 
νήσεως, οπότε παύουν να ισχύουν οι αποφάσεις αρ. 
ΥΠΠΟ/ΓΝΟΣ/46398/9-9-93 (ΦΕΚ 733/Β'), αρ. ΥΠΠΟ/ 
ΓΝΟΣ/1525/14-1 -97 (ΦΕΚ26/Β'), αρ. ΥΠΠΟ/ΓΝΟΣ/57994/ 
27-11-98 (ΦΕΚ 1240/Β ) και αρ. ΥΠΠΟ/ΓΝΟΣ/ 63021/ 
30-10-2002 (ΦΕΚ 1400/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.6ΐ.9Γ - β-ιτΐ3ίΙ: \Λ/θβιτΐ 35 ΐθΓ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1-Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510)46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θυιΌ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































